I mars 2021 oppdaget Vegvesenet sprekker i betongen på brua. For å redusere belastningen på brua var den åpen i bare en retning om gangen og hadde manuell dirigering som sikret at bare ett vogntog var på brua til enhver tid. Ei midlertidig stålbru ble satt opp vinteren 2021/22 og tatt i bruk 23. mars 2022. Den skal fungere inntil E6 er lagt i ny trase, etter planen i 2026. Da er planen å reparere Stavåbrua slik at den kan brukes uten dirigering når den nåværende E6 blir lokalvei.